|  |  |
| --- | --- |
|  | **Stredná priemyselná škola stavebná Dušana Samuela Jurkoviča**  Lomonosovova 7 | 917 08 Trnava | Slovenská republika |
|  |  |

**Kritériá** **na prijatie žiakov do 1. ročníka denného štúdia v školskom roku 2023/2024**

V zmysle zákona NR SR č. 245/2008 Z. z. o výchove a vzdelávaní (Školský zákon) a o zmene a doplnení niektorých zákonov a určenia maximálneho počtu žiakov pre jednotlivé odbory Trnavským samosprávnym krajom, po schválení Ministerstvom školstva SR pre školský rok 2023/2024, riaditeľ školy po prerokovaní v pedagogickej rade určil tento počet tried a žiakov, ktorých možno prijať do 1. ročníka v šk. r. 2023/2024 a zároveň určil kritériá pre prijatie.

|  |  |  |
| --- | --- | --- |
| **Študijné odbory** | **Počet tried** | **Plánovaný počet žiakov** |
| ***3650 M staviteľstvo***  ***3692 M geodézia, kartografia a kataster***  ***3917 M 06 technické a informatické služby v stavebníctve*** | **2,5**  **0,5**  **1** | **60**  **11**  **17** |
| ***Celkový počet*** | **4** | **88** |

**1. Počty prijímaných žiakov do 1. ročníka v školskom roku 2023/2024**

**EDUID školy: 100002989**

**2. Kritériá pre prijatie na štúdium v školskom roku 2023/2024**

Uchádzači vytvoria poradie v jednotlivých odboroch, podľa počtu bodov, ktoré budú pridelené nasledovne:

* 1. PRIJATIE BEZ PRIJÍMACÍCH SKÚŠOK

Bez prijímacích skúšok budú prijatí tí uchádzači, ktorí v externom testovaní „Testovanie 9“ dosiahli úspešnosť najmenej 80% v každom vyučovacom predmete samostatne. *Podmienkou na uznanie tohto kritéria je doručenie výsledkov „Testovania 9“ včas, najneskôr však 7 dní pred konaním prijímacej skúšky (§65 ods.8 školského zákona). V prípade, ak by počet uchádzačov, ktorí splnili toto kritérium, prekročil plánovaný počet prijímaných na jednotlivé študijné odbory, budú prijatí uchádzači s vyšším počtom bodov z „Testovania 9“. V prípade, že žiak sa z objektívnych príčin nezúčastnil Testovania 9, nemôže byť prijatý bez prijímacej skúšky.*

* 1. PRIJÍMACIE SKÚŠKY

Uchádzači, ktorí nespĺňajú kritériá na prijatie bez prijímacích skúšok, vykonajú prijímaciu skúšku a vytvoria poradie v jednotlivých odboroch, podľa počtu bodov.

Prijímacie skúšky sa uskutočnia v dňoch 4. mája (1. termín) a 9. mája 2023 (2. termín) z predmetov matematika (60´) a slovenský jazyk a literatúra (60´) formou testu, v zmysle obsahu a rozsahu podľa štandardov ŠVP pre ZŠ. Body za prijímacie skúšky maximálne **100** bodov (50 bodov z matematiky, 50 bodov zo slovenského jazyka a literatúry).

2.2.1 V prípade, že by sa prijímacie skúšky z dôvodu rozhodnutia ministra školstva nekonali budú namiesto bodov za prijímacie skúšky pridelené body za prospech z profilových predmetov podľa známok z koncoročnej klasifikácie za 8. ročník a polročnej klasifikácie za 9. ročník základnej školy, nasledovne:

Do celkového súčtu budú pridelené body za každú známku samostatne podľa nasledujúceho vzťahu:

z predmetov :

* + slovenský jazyk a literatúra
  + matematika

Poznámka : ak uchádzač nemá v 8. a 9. ročníku známky, ale má slovné hodnotenie, budú započítané dve posledné známky z nižších ročníkov - napr. 6. a 7. ročník (II. polrok)

2.2.2 V prípade, že žiak dosiahol v jednom z predmetov externého testovania úspešnosť najmenej 80%, z tohto predmetu mu bude prijímacia skúška odpustená a bude mu započítaný za daný predmet maximálny počet bodov. Podmienkou je doručenie výsledkov testovania včas, najneskôr však 7 dní pred konaním prijímacej skúšky.

2.2.3 V prípade, že má žiak špeciálne výchovno-vzdelávacie potreby a v zmysle požiadaviek doložil správu z diagnostického centra nie staršiu ako dva roky, bude mu predĺžený čas na vypracovanie úloh, v závislosti na diagnostike a jeho poruche.

* 1. MONITOR 9

Za každý predmet externého testovania budú žiakovi pridelené body podľa dosiahnutej úspešnosti. Body za T-9 maximálne **100** bodov (50 bodov z matematiky, 50 bodov zo slovenského jazyka a literatúry). V prípade, že sa nebudú žiaci externe testovať, tieto body nebudú započítané. Započítanie bodov za monitor je podmienené včasným doručením výsledkov testovania najneskôr však 7 dní pred konaním skúšky.

* 1. ŠTUDIJNÉ VÝSLEDKY ZO ZŠ

Body za celkovýpriemer známok zo ZŠ bez výchov v 7., 8. (II. polrok) a 9. (I. polrok) ročníku, maximálne **100** bodov. Žiaci, ktorí majú na prihláške za daný predmet v danom roku alebo polroku slovné hodnotenie, bude do priemeru počítaná známka z najbližšieho roka alebo polroka, v ktorom bol žiak hodnotený známkou.

* 1. BONUSOVÉ BODY
     1. Uchádzač, ktorý si dá na našu školu dve prihlášky (na dva študijné odbory) získa **10** bonusových bodov.
     2. Ak žiak dosiahol v posledných troch školských rokoch vzdelávania (v 8., 7. a 6. ročníku) stupeň 1 – výborný zo všetkých predmetov, do celkového hodnotenie sa započíta **5 bodov** za každý školský rok.
  2. PENALIZAČNÉ BODY

Za znížené známky zo správania v 7., 8. ročníku (II. polrok). a v 9. ročníku (I. polrok): za známku 2 **mínus 10 bodov**, za známku 3 **mínus 15 bodov,** za známku4 **mínus 20 bodov**.

1. **V prípade rovnosti bodov budú postupne uplatnené nasledovné kritériá:**
   1. podľa § 67 ods. 3 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov bude prednostne prijatý uchádzač, ktorý má podľa rozhodnutia posudkovej komisie sociálneho zabezpečenia zmenenú pracovnú schopnosť,
   2. umiestnil sa na 1. až 5. mieste v 8. alebo 9. ročníku v súťažiach z matematiky, fyziky, anglického jazyka,

Pytagoriády,

* 1. dosiahol väčší počet bodov z určeného profilového predmetu školy (SJL, MAT spolu),
  2. podal si na školu dve prihlášky,
  3. ak nerozhodne ani jedno z predchádzajúcich kritérií, o prednostnom prijatí uchádzača rozhodne prijímacia komisia na základe dohodnutého kritéria.

1. **Požadované povinné dokumenty – potrebné doručiť:**
   1. Vyplnená prihláška na vzdelávanie na strednú školu (buď podaná elektronicky v systéme aScAgenda, eŠkola alebo v listinnej podobe na predpísanom tlačiveMŠVVaŠ SR). Prihlášky zaslané e-mailom sa neprijímajú. Prihláška v listinnej podobe musí byť podpísaná oboma zákonnými zástupcami. Zákonní zástupcovia sa môžu dohodnúť, že prihlášku podpisuje iba jeden zákonný zástupca; o tejto skutočnosti doručia písomné vyhlásenie riaditeľovi školy (ak tieto náležitosti nebudú dodržané prihláška nemusí byť prijatá).
   2. Správa z diagnostického centra vykonaná zariadením poradenstva a prevencie nie staršia ako dva roky (predkladá len uchádzač so špeciálnymi výchovno-vzdelávacími potrebami).
   3. Potvrdenie o zmenenej pracovnej schopnosti (predkladá len uchádzač so zdravotným znevýhodnením).
   4. Kópie diplomov alebo certifikátov preukazujúce umiestnenie žiaka v predmetovej olympiáde alebo súťaži (nepovinná príloha).
2. **Administratívne informácie**
   1. Prijatí budú žiaci, ktorí sa umiestnia v bodovom hodnotení do limitovaného počtu žiakov v jednotlivých odboroch v zmysle bodu 1.
   2. Ak prijatí uchádzač nedoručí na školu záväzné potvrdenie o nastúpení v stanovenom termíne, ktorý bude zverejnený na webovom sídle školy (www.spsstt.edupage.org), budú ich miesta ponúknuté ďalším uchádzačom podľa poradia bodov v jednotlivých odboroch, ktorí neboli v predchádzajúcom termíne prijatí pre nedostatok miesta.
   3. Poradie uchádzačov po jednotlivých odboroch bude zverejnené na webovom sídle školy [www.spsstt.edupage.org](http://www.spsstt.edupage.org).
   4. Žiak so zdravotným znevýhodnením je povinný k prihláške na štúdium doložiť vyjadrenie lekára o schopnosti študovať zvolený odbor.
   5. Žiak, ktorý má diagnostikovanú VPU „dyskalkúlia“ sa nemôže uchádzať o prijatie v našej škole.
   6. **Žiadame zákonných zástupcov, aby v prihláške uvádzali kontaktné údaje (mobil, mail)**
3. **Kontakt na školu:** [*sekretariat@spslomontt.sk*](mailto:sekretariat@spslomontt.sk)*, 033/5521103*
4. **Poznámka:** V prípade nepredvídaných zmien v súčasnej pandemickej alebo inej vážnej situácii, ktoré by zasiahli do organizácie prijímacieho konania si vyhradzujeme právo zmeny kritérií z dôvodu zachovania objektívnosti prijímacieho konania. Prípadné zmeny budú zverejnené a zdôvodnené na webovom sídle školy ([www.spsstt.edupage.org](http://www.spsstt.edupage.org)). V prípade vzniknutých mimoriadnych situácií, ktoré nezohľadňujú kritériá, rozhoduje riaditeľ školy po prerokovaní v komisii pre prijímacie skúšky.

Trnava 15. 11. 2022 Ing. Marcel Chrvala

riaditeľ školy